የደቡብ ሱዳን የሽግግር መንግስት ለማቋቋም በኢጋድ የቀረበው ምክረ ሀሳብ ተግባራዊ መሆን አለበት ተባለ
የደቡብ ሱዳንን ሰላም ዘላቂ ለማድረግ እና የሽግግር መንግስት ለማቋቋም በምስራቅ አፍሪካ በይነ መንግስታት (ኢጋድ) የቀረበው ምክረ ሀሳብ ተግባራዊ መሆን አለበት ተባለ፡፡62ኛው የምስራቅ አፍሪካ የልማት በይነ መንግስታት (ኢጋድ) የሚኒስትሮች ምክር ቤት ስብሰባ በአዲስ አበባ እየተካሄደ ይገኛል።የሚኒስትሮች ምክር ቤት አስቸኳይ ስብሰባው በደቡብ ሱዳን ወቅታዊ ሁኔታ ላይ ትኩረት አድርጎ ነው የተወያየው፡፡የኢፌዴሪ ውጭ ጉዳይ ሚኒስትር እና የወቅቱ የኢጋድ ሊቀመንበር ዶክተር ወርቅነህ ገበየሁ በሀገሪቱ ዘላቂ ሰላም ለማስፈን ያለመወላወል ምክረ ሃሳቡ ተግባራዊ መሆን አለበት ብለዋል፡፡ከዚህ ቀደም ቀርቦ የነበረው ምክረ ሃሳቡም በሀገሪቱ የታጠቁ ኃይሎች እኩል የስልጣን ድርሻ እንዲኖራቸው የሚያደርግ እና 35 በመቶ ድርሻ ለሰቶች የሚሰጥ ነው፡፡በደቡብ ሱዳን በተቀዋሚ ኃይሎች ተፈርሞ የነበረው የተኩስ አቁም ስምምነት ተግባራዊ አለመደረጉ አሁን ላይ ተግባራዊ እንዲሆንም በኢጋድ በኩል ጥሪ ቀርቧል፡፡በፈሬንጆቹ 2017 ሰኔ ወር ላይ በሁለቱ ተደራዳሪ ኃይሎች የተኩስ አቁም ስምምነት መፈረሙና በታህሳስ ወር ደግሞ ዘላቂ የተኩስ አቁም እና ሽግግር መንግስት ለማቋቋም ከስምምነት መድረሱ ይታወሳል፡፡